**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 19.05.2019, ora 08.00 – 20.05.2019, ora 08.00**

1. ***SITUAŢIA HIDROMETEOROLOGICĂ***

**1. Situaţia şi prognoza hidrologică pe râurile interioare şi Dunăre din 20.05.2019, ora 07.00**

**Institutul Naţional de Hidrologie şi Gospodărire a Apelor** (I.N.H.G.A.) a emis la 19.05.2019, la ora 14:00, **ATENȚIONAREA HIDROLOGICĂ Nr. 16 – COD GALBEN**, valabilă în intervalul *19.05.2019, ora 17:00 – 20.05.2019, ora 18:00*, vizând scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din bazinele hidrografice: *Crişul Negru, Crişul Alb, Mureş – afluenţi curs inferior, Bega Veche, Bega, Timiş, Bârzava, Moraviţa, Caraş, Nera şi Cerna*, cu posibile depăşiri ale **COTELOR DE ATENŢIE.**

Această **ATENȚIONARE HIDROLOGICĂ** a fost transmisă de Centrul Operativ pentru Situaţii de Urgenţă al Ministerului Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:

*- ARAD, BIHOR, CARAȘ SEVERIN, GORJ, HUNEDOARA şi TIMIȘ (6 prefecturi) – COD GALBEN*.

**RÂURI**

**Debitele vor fi, în general, în creștere, ca urmare a** precipitațiilor prognozate și propagării, exceptând râurile din bazinele hidrografice: Vişeu, Iza, Tur, Someş, Vedea, Ialomiţa şi bazinele inferioare ale Vedei, Oltului şi Argeşului unde vor fi în scădere.

Pe râurile din Dobrogea, debitele vor fi în general staționare.

Datorită precipitaţiilor sub formă de aversă, cu caracter torențial, căzute în interval şi propagării s-au produs scurgeri importante pe versanţi, torenţi, pâraie, viituri rapide pe râurile mici din vestul şi sud-vestul țării, cu creşteri semnificative de niveluri și debite și depăşirea izolată a **COTELOR DE ATENŢIE**.

Se situează peste:

- **COTELE DE ATENȚIE** râurile la stațiile hidrometrice: Crasna – Domăneşti (400+24)-jud. SM, Moravița – Moravița (250+26)-jud. TM, Oancea (440+15)-jud. GL.

În interval s-au situat peste **COTELE DE ATENȚIE** râurile la stațiile hidrometrice: Sipote – Miletin (150+4)-jud. IS, Prut - Rădăuţi Prut (290+17)-jud. BT.

Debitele se situează în jurul și peste normalele lunare multianuale, exceptând râurile din bazinele hidrografice: Vedea, Rm. Sărat, Putna, Suceava, bazinele mijlocii și inferioare ale Argeșului, Ialomiței, Moldovei și Bârladului, afluenții Prutului și râurile din Dobrogea unde se situeaza la valori cuprinse între 40 – 90% din acestea.

**Este în vigoare Atenţionarea Hidrologică Nr. 16 din 19.05.2019, iar în interval au fost emise 2 Atenționări Hidrologice pentru Fenomene Imediate.**

**Debitele vor fi, în general, în creștere** datorită precipitațiilor, sub formă de aversă, prognozate și propagării exceptând răurile din Dobrogea unde vor fi staţionare.

Sunt posibile scurgeri importante pe versanți, torenți, pâraie, viituri rapide pe râurile mici cu posibile efecte de inundații locale și creșteri de debite și niveluri pe unele râuri din nordul şi centrul ţării, cu posibile depășiri ale **COTELOR DE APĂRARE**, ca urmare a precipitațiilor torențiale, sub formă de aversă, prognozate.

Datorită propagării viiturilor formate anterior, se vor menține peste **COTELE DE ATENȚIE** stațiile hidrometrice Crasna, Moraviţa și Oancea, cu valori de până la 30 de cm.

**Se menţine în vigoare Atenţionarea Hidrologică Nr. 16 din 19.05.2019.**

**DUNĂRE**

**Debitul la intrarea în ţară (secţiunea Baziaş) în intervalul 19.05 – 20.05.2019 a fost staţionar, având valoarea de 9100 m3/s**, peste media multianuală a lunii mai (7250 m3/s).

În aval de Porţile de Fier debitele au fost în creștere.

**Debitul la intrarea în ţară (secţiunea Baziaş) va fi în scădere (9000 m3/s).**

În aval de Porţile de Fier debitele vor fi în scădere pe sectorul Gruia – Calafat şi în creștere pe sectorul Bechet – Tulcea.

**2.** **Situaţia meteorologică în intervalul 19.05.2019, ora 09.00 –20.05.2019, ora 06.00**

**Administraţia Naţională de Meteorologie** (A.N.M.) a emis la 19.05.2019, la ora 11:00, **ATENŢIONAREA METEOROLOGICĂ Nr. 27**, conform căreia:

**- INFORMARE METEOROLOGICĂ:** „*În intervalul 19 mai, ora 11.00 – 21 mai, ora 22.00,* *în cea mai mare parte a țării, vor fi perioade cu instabilitate atmosferică, ce se va manifesta prin averse ce vor avea și caracter torențial, frecvente descărcări electrice, intensificări ale vântului cu aspect de vijelie și grindină. Cantitățile de apă vor depăși, în perioade scurte de timp sau prin acumulare, 15...25 l/mp și pe arii restrânse 35...40 l/mp.”*

**- ATENŢIONARE METEOROLOGICĂ, COD GALBEN:**

**MESAJ 1:** „*În intervalul 19 mai, ora 16.00 – 20 mai, ora 06.00,* *în Banat, Crișana, vestul și sud-vestul Transilvaniei și local Oltenia, vor fi perioade în care se vor semnala averse torențiale, frecvente descărcări electrice, vijelii și grindină. Cantitățile de apă vor depăși 25 l/mp și pe arii restrânse 50...60 l/mp.”*

**MESAJ 2:** „*În intervalul 20 mai, ora 12.00 – 21 mai, ora 06.00,* *în cea mai mare parte a Transilvaniei, Maramureș, nordul și vestul Moldovei, Oltenia și nordul și nord-vestul Munteniei, instabilitatea atmosferică va fi temporar accentuată, se vor semnala averse ce vor avea și caracter torențial, descărcări electrice, vijelii și grindină. În interv ale scurte de timp sau prin acumulare, se vor înregistra cantități de apă ce vor depăși 25 l/mp și pe arii restrânse 40...60 l/mp.”*

Această **ATENŢIONARE METEOROLOGICĂ** a fost transmisă de Centrul Operativ pentru Situaţii de Urgenţă al Ministerului Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă, astfel:

*- ALBA, ARAD, ARGEŞ, BACĂU, BIHOR, BISTRIŢA-NĂSĂUD, BOTOŞANI, BRAŞOV, BRĂILA, BUZĂU, CARAŞ-SEVERIN, CĂLARAŞI, CLUJ, CONSTANŢA, COVASNA, DÂMBOVIŢA, DOLJ, GALAŢI, GIURGIU, GORJ, HARGHITA, HUNEDOARA, IALOMIŢA, IAŞI, ILFOV, MARAMUREŞ, MEHEDINŢI, MUREŞ, NEAMŢ, OLT, PRAHOVA, SĂLAJ, SATU MARE, SIBIU, SUCEAVA, TELEORMAN, TIMIŞ, TULCEA, VASLUI, VÂLCEA, VRANCEA şi Municipiul BUCUREŞTI (42 de prefecturi)- INFORMARE;*

*- ALBA, ARAD, BIHOR, CARAŞ-SEVERIN, CLUJ, DOLJ, GORJ, HUNEDOARA, MEHEDINŢI, SIBIU, TIMIŞ şi VÂLCEA (12 prefecturi)- COD GALBEN (MESAJ 1);*

*- ALBA, ARGEŞ, BACĂU, BISTRIŢA-NĂSĂUD, BOTOŞANI, BRAŞOV, BUZĂU, CARAŞ-SEVERIN, CLUJ, COVASNA, DÂMBOVIŢA, DOLJ, GORJ, HARGHITA, HUNEDOARA, MARAMUREŞ, MEHEDINŢI, MUREŞ, NEAMŢ, OLT, PRAHOVA, SĂLAJ, SATU MARE, SIBIU, SUCEAVA, VÂLCEA şi VRANCEA (27 prefecturi)- COD GALBEN (MESAJ 2).*

**ÎN ŢARĂ**

Vremea a devenit mai caldă decât în mod obișnuit pentru această dată, în majoritatea regiunilor. Cerul a fost variabil, cu înnorări temporar accentuate, după-amiaza în extremitatea estică a țării, iar mai ales spre seară și noaptea în vest, nord-vest și parțial în centru. S-au semnalat averse ce au avut și caracter torențial și frecvente descărcări electrice în Banat, Crișana, local în vestul Transilvaniei și pe arii restrânse în Maramureș, estul Moldovei și în nordul Dobrogei. Cantitățile de apă au depășit punctiform 20...25 l/mp. Vântul a suflat slab și moderat, cu intensificări pe crestele montane, unde rafalele au depășit 100...120 km/h, cu precădere în masivele sudice, dar de scurtă durată și în timpul ploilor, cu viteze de peste 70...80 km/h (Sânnicolau Mare - 94 km/h), trecător luând aspect de vijelie în vestul județelor Timiș, Arad și Bihor. Temperaturile maxime s-au situat între 21 de grade la Sulina și 30 de grade la Zimnicea, Giurgiu, Constanța, Tulcea, Brăila și Galați, iar la ora 06.00, valorile termice se încadrau între 11 grade la Toplița, Joseni și Miercurea Ciuc și 20 de grade la Oltenița.

***Observație:*** *de ieri dimineață de la ora 06.00 au fost în vigoare 9 avertizări cod portocaliu și 6 atenționări cod galben pentru fenomene meteorologice periculoase imediate, emise după cum urmează: CNPM 2 atenționări cod galben și 2 avertizări cod portocaliu pentru SRPV Timișoara, SRPV Constanța 1 atenționare cod galben, SRPV Bacău 2 avertizări cod portocaliu, SRPV Timișoara 1 atenționare cod galben și 5 avertizări cod portocaliu, SRPV Cluj-Napoca 1 atenționare cod galben, iar SRPV Sibiu 1 atenționare cod galben.*

**LA BUCUREŞTI**

Vremea a fost predominant frumoasă și ușor mai caldă decât în mod obișnuit la această dată. Cerul a fost variabil, iar vântul a suflat slab până la moderat. Temperatura maximă a fost de 27 de grade la Afumați și 28 de grade la Filaret și Băneasa, iar la ora 06.00 se înregistrau 14 grade la stația meteo Băneasa, 15 grade la Filaret și 16 grade la Afumați.

**3. Prognoza meteorologică în intervalul 20.05.2019, ora 09.00 –21.05.2019, ora 09.00**

**ÎN ŢARĂ**

**Vremea va fi, în general, instabilă. În cea mai mare parte a Transilvaniei, Maramureș, nordul și vestul Moldovei, Oltenia și în nordul și nord-vestul Munteniei, înnorările vor fi temporar accentuate și se vor semnala averse ce vor avea și caracter torențial, descărcări electrice, vijelii și grindină. În intervale scurte de timp sau prin acumulare, se vor înregistra cantități de apă ce vor depăși 25 l/mp și pe arii restrânse 40...60 l/mp.** În restul teritoriului, astfel de fenomene vor fi pe arii restrânse și la cote mai reduse, cu precădere în a doua parte a întervalului. Vântul va avea intensificări la munte, în special pe creste, dar local și în estul și sud-estul teritoriului. Valorile termice se vor situa în general peste cele specifice perioadei în est și în sud-est, iar în rest vor fi apropiate de norme. Astfel, temperaturile maxime se vor încadra între 18 și 29 de grade, iar cele minime între 8 și 16 grade.

**LA BUCUREŞTI**

Vremea va fi în general frumoasă și caldă. Cerul va fi variabil, cu înnorări mai accentuate seara și noaptea, când vor fi averse, descărcări electrice și intensificări de scurtă durată ale vântului. Temperatura maximă va fi de 27...28 de grade, iar cea minimă de 14...15 grade.

1. ***CALITATEA APELOR***

**2.1. Pe fluviul Dunărea**

Nu au fost semnalate evenimente deosebite.

**2.2. Pe râurile interioare**

Nu au fost semnalate evenimente deosebite.

**2.3. Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

Nu au fost semnalate evenimente deosebite.

1. **În domeniul solului şi vegetaţiei**

Nu au fost semnalate evenimente deosebite.

1. **În domeniul supravegherii radioactivităţii mediului**

Nu au fost semnalate evenimente deosebite.

1. **În municipiul Bucureşti**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

DIRECȚIA DE COMUNICARE ȘI RESURSE UMANE